cyanic-selkie/wikianc huggingface dataset:
Hljómsveit Ingimars Eydal - Á sjó
Tengt efni
Ingimar Eydal
Skólabænir í Bandaríkjunum
Deilur um skólabænir
Árið 1962 komst Hæstiréttur Bandaríkjanna að þeirri niðurstöðu að skipulegt bænastarf stæðist ekki trúfrelsisákvæði Stjórnarskrár Bandaríkjanna. Árið 1992 komst Hæstiréttur Bandaríkjanna svo einnig að þeirri niðurstöðu að jafnvel þótt skólar skylduðu ekki nemendur til að fara með bænir heldur fengu þeir sjálfir að ákveða hvort þeir vildu taka þátt í þeim eða ekki, þá stæðist það ekki stjórnarskrá því það einangraði nemendur frá meirihluta þeirra sem hélt áfram að biðja, og ýtti einnig undir hópþrýsting.
Ophiocordyceps sinensis
Ophiocordyceps sinensis er sveppur sem lifir sníkjulífi á lirfu mölfiðrilda og framleiðir svepp sem er eftirsóttur og verðmætur í jurtalækningum. Sveppurinn vex upp inni í lifandi lirfu og drepur hana og hún verður að múmíu og stöngullaga sveppurinn kemur úr líkamsleifum lirfunnar. Sveppurinn vex eingöngu á afmörkuðum svæðum í Himalajafjöllum og á Tíbetsku hásléttunni. Sala á þessum svepp er stór hluti af tekjum íbúa í fjallahéruðum Tíbets.
Skólabænir í Bandaríkjunum
Deilur um skólabænir
Fjölmargir voru ósáttir við úrskurð Héraðsdóms Bandaríkjanna árið 1962, og þá úrskurði sem síðar áttu eftir að falla og takmörkuðu enn frekar skipulagt trúarstarf í skólum, en ekki tókst að koma stjórnarskrárbreytingum í gegnum þingið til að gera skólum kleift að halda áfram að bjóða upp á skólabænir. Málið er gríðarlega umdeilt í Bandaríkjunum enn þann dag í dag þar sem mörgum þykir vegið að trúfrelsi með þessum takmörkunum. Í könnun Gallup frá árinu 2014 voru 61% Bandaríkjamanna hlynntir því að leyfa daglegar bænir í kennslustofum og 37% voru á móti því. Til samanburðar voru 70% hlynntir daglegum skólabænum árið 1999.
Umræður um skólabænir og sú skautun sem á sér stað í þeirri umræðu er gott dæmi um menningarstríðin í Bandaríkjunum. Donald Trump Bandaríkjaforseti gerði bænahald í skólum að umtalsefni í stjórnatíð sinni, líklega til að höfða til evangelískra kjósenda og annarra hópa sem hafa talað fyrir því að leyft sé að biðja í skólum. Í byrjun ársins 2020 sagðist hann ætla að draga úr fjármagni til skóla sem myndu ekki virða rétt nemenda til að iðka trú sína. Hann fundaði með fulltrúum trúarhópa og sagði í kjölfarið að stjórnvöld mættu aldrei koma á milli þjóðar og Guðs og að ríkisreknir skólar kæmu of oft í veg fyrir að nemendur gætu iðkað trú sína.
Ivar Aasen
thumb|right|Ivar Aasen Ivar Aasen (5. ágúst 1813 – 23. september 1896) var norskur málvísindamaður og mállýskufræðingur. Hann bjó til nýnorsku, útgáfu af norsku sem byggði jöfnum höndum á norskum mállýskum og hinu dönskuskotna bókmáli. Nýnorskunni var svo vel tekið að hún var gerð að öðru opinberu tungumáli Noregs ásamt bókmáli.
Eyðumerkurrotturnar
thumb|right|Bob Moran Nr. 13 Eyðimerkurrotturnar er unglingasaga eftir Henri Vernes.
Söguþráður
Að fá nagla úr skósólanum upp í fótinn er hversdagslegt atvik, sem venjulega leiðir til þessa að við göngum við hjá skósmið. En fyrir Bob Moran hafði þetta alvarlegri afleiðingar. Hann gekk að vísu við hjá alvarlegri afleiðingar. Hann gekk að vísu við hjá skósmið til að láta laga skóinn sinn, en hann grunaði ekki, að þar þyti hann beint upp í fangið á alþjóðlegum bófaflokki. Og yfirhöfðingi þessa bófaflokks var prófessor Sixte að nafni. Hann hafði ákveðið að eyðileggja heiminn, vegna þess að heimurinn hafði ekki viðurkennt hæfileika hans. En honum var þó áhyggjuefni, að þegar hann væri búinn að eyðileggja heiminn, þá yrði líklega enginn eftir til þess að dázt að afrekum hans. Og nú vantaði hann eldflaugasérfræðing, og í misgripum taka þeir Bob og flytja hann til eyjar í Karabíska hafinu. Þar er hann hýstur í stálhöll, umkringdur ógerðarmönnum og atvinnumorðingjum. Ótal hættur verða á vegin hans. En tekst honum að sigra og frelsa þar með heiminn frá yfirvofandi plágu þessa mikilmennskubrjálæðings, sem í rauninni var ekkert annað en spennitreyjumatur.
Aðalpersónur
Bob Moran, Georg Lansky, Mayer, Prófessor Aristide Clairembart, Prófessor Sixte, Fred Duncan
Sögusvið
París, Le Havre, Frakkland - Assomption, Karabíska hafinu
Birgir Lúðvíksson
Birgir Lúðvíksson (fæddur 3. maí 1937, látinn 3. febrúar 2021) var íslenskur knattspyrnumaður og fyrrverandi formaður Knattspyrnufélagsins Fram.
Ævi og störf
Með þennan ættgarð kom ekki á óvart að Birgir hæfi ungur æfingar með Fram í handknattleik og knattspyrnu. Varð hann Íslandsmeistari 1962 í fótbolta ásamt tveimur bræðrum sínum, Halldóri og Þorgeiri. Hann gegndi ýmsum trúnaðarstörfum fyrir félagið, var t.a.m. formaður knattspyrnudeildar í eitt ár 1960-61 á meðan hann var ennþá leikmaður og stýrði handknattleiksdeildinni í samtals ellefu ár, frá 1963-69 og aftur 1976-81. Frá 1986-89 var hann formaður sjálfs félagsins.
Sandra Sigurðardóttir
Sandra Sigurðardóttir (f. 2. október 1986) er íslensk fyrrum knattspyrnukona sem spilaði í stöðu markvarðar. Hún spilaði m.a. fyrir Val, Stjörnuna og Þór/Ka.
Academy of Country Music
Academy of Country Music (ACM) eru tónlistarsamtök stofnuð árið 1964 í Los Angeles, Kaliforníu sem Country & Western Music Academy. Meðal stofnenda þeirra voru Eddie Miller, Tommy Wiggins, og Mickey og Chris Christensen. Þeir vildu koma kántrítónlist á framfæri í vestrænu þrettán ríkjunum með stuðningi frá tónlistarfólki frá vesturströnd Bandaríkjanna. Stjórn samtakanna var stofnuð árið 1965 og hefur ACM-verðlaunahátíðin verið haldin árlega frá árinu 1966.
Sandra Sigurðardóttir
Sandra spilaði í efstu deild 2001-2023. Þann 16. júní 2017 sló hún leikjamet Sigurlínar Jónsdóttur, fyrrum leikmanns KR og ÍA og varð þar með leikjahæsti leikmaður í sögu efstu deildar í knattspyrnu kvenna.
Sandra lagði hanskana á hilluna árið 2023.
Pétursskip
thumb|right|Pétursskip Pétursskip (pétursbudda, pétursbörur, péturspungur eða skötuskip ) er eggjahylki (eggjabú) sumra skötutegunda. Tvær tegundir háfa við Íslandsstrendur gjóta einnig pétursskipum. Það eru gíslaháfur og jensensháfur. Pétursskipum fylgir margháttuð þjóðtrú.
Fornihvammur
Fornihvammur er eyðibýli efst í Norðurárdal í Borgarfirði og var áður síðasti bær áður en lagt var á Holtavörðuheiði. Þar var um árabil rekið veitinga- og gistihús.
Fornihvammur var gömul eyðijörð í eigu Hvammskirkju í Norðurárdal þegar Einar Gilsson frá Þambárvöllum byggði þar upp að nýju árið 1853. Bærinn varð þegar áningarstaður ferðamanna sem fóru yfir heiðina þrátt fyrir þrengsli og lítil efni ábúenda en árið 1883 byggðu hjónin Davíð Bjarnason og Þórdís Jónsdóttir þar rúmgóðan bæ í því skyni að veita ferðamönnum beina.
Þegar hafið var að gera bílfæran veg norður var ljóst að umferð um Holtavörðuheiði mundi aukast mjög og varð úr að ríkissjóður keypti jörðina og Vegagerðin lét reisa þar gistihús sumarið 1926. Það var svo stækkað 1947 og gátu eftir það 50 manns gist þar og um 150 manns fengið þar mat samtímis. Áætlunarbílar milli Reykjavíkur og Akureyrar áttu þar fastan viðkomustað. Ábúendur í Fornahvammi höfðu jörðina leigulaust gegn því að sjá um rekstur gisti- og veitingahússins, Vegagerðinni að kostnaðarlausu.
Eftir því sem vegirnir bötnuðu fækkaði þó viðkomum í Fornahvammi og umhverfið þótti ekki hafa upp á margt að bjóða fyrir almenna ferðamenn. Svo fór að gistihúsið hætti starfsemi vorið 1974 og jörðin fór í eyði. Þann 5. október 1983 var húsið brennt til grunna því það var talið ónýtt.
Hoya kloppenburgii
Hoya kloppenburgii er fjölær jurt í vaxblómaættkvísl. Henni var lýst af T. Green. Útbreiðslan er í Borneó og Malasíu.
KS
KS getur átt við:
Norðursamíska
Norðursamíska (norðursamíska: davvisámegiella, sámegiella, davvi) er finnsk-úgrískt tungumál sem er talað í Finnmörku í Lapplandi sem liggur í norður Noregi, Svíþjóði, og Finnlandi. Flestir samenar eiga norðursamísku að móðurmáli og er oft notað í samískt alþingi (Sámediggi).
Föll
Það eru 7 föll í norðursamísku, þó eru þolfall og eignarfall sama fall núna. Nefnifall, þolfall, og eignarfall virka sama eins og á íslensku. En þegar maður notar töluorð, þá nafnorðið tekur þolfall í eintali. (T.d. 2 beatnaga = "2 hund" = 2 hundar). Staðarfall getur þýtt "frá e-h" eða "í e-h" og er notað líka til að segja "að eiga, að hafa" í norðursamísku. (T.d. mus lea = "í mér er" = ég hef). Íferðarfall er notað þegar mann langar að segja "til e-hs". (T.d. mun ferten Supmii = ég ferðast til Finnlands). Til að segja "með e-h" í norðursamísku, samvistarfall er notað. (T.d. mun bargan bohccuiguin = ég er að vinna með hreindýrum). Og síðasta fallið í norðursamísku er verufall sem er sjaldan notað en þýðir að eitthvað eða einhver er í tímabúndu ástandi.
Fornöfn
Eitthvað sem er einstætt í norðursamísku er tvötalið. Á íslensku höfum við bara eintal og fleirital, eins og í flestum evrópeskum tungumálum. En í norðursamísku er það önnur leið til að segja "við tvö, þau tvö, tveir hundar, o.s.frv.". Þessi listi er fornöfn í nefnifalli.
Og þessi listi er fallbeygingar af fornöfnum í norðursamísku.
Araucaria haastii
Araucaria haastii er útdauð tegund af barrtrjám sem óx áður á Nýja-Sjálandi. Fjöldi steingerfðra trjáa hefur fundist á Nýja-Sjálandi, en oft er ekki hægt að greina til tegundar eða jafnvel úr hvaða undirætt eintökin eru.
Svartá
Svartá getur átt við:
Hvítjöfnun
Hvítjöfnun er aðferð í stafrænni ljósmyndun til að stilla liti ljósmyndar eftir ljósgjafa.
Hoya pachypus
Hoya pachypus er fjölær jurt í vaxblómaættkvísl. Útbreiðslan er á Nýju-Gíneu.
Abies × vasconcellosiana
Abies × vasconcellosiana er blendingur á milli Abies pindrow og spánarþins (A. pinsapo).
M-10001
thumb|right|Litað póstkort með M-10001-lest. M-10001 var járnbrautarlest smíðuð af Pullman Company með díselvél sem var smíðuð af General Motors. Þetta var önnur straumlínulöguð lest Union Pacific Railroad á eftir M-10000. Lestin var afhent árið 1934 og var í notkun til 1942. Hún setti hraðamet sem enn stendur í lestarferð milli stranda í Bandaríkjunum, 57 tíma, frá Los Angeles til New York-borgar.
Detroit Pistons
thumb|Little Caesars Arena hefur verið heimavöllur liðsins frá 2017. The Detroit Pistons er körfuboltalið frá Detroit sem spilar í NBA deildinni. Liðið var stofnað árið 1941 sem Fort Wayne Zollner Pistons í Fort Wayne, Indiana.
Liðið hefur unnið Austurdeildina níu sinnum.
Einokun
Einokun (alþjóðlega orðið monopoly er dregið af grísku orðunum monos  sem þýðir einn og polein sem þýðir að selja) er hagfræðilegt hugtak sem vísar til þess þegar tiltekinn einstaklingur eða fyrirtæki hefur nægilegt vald yfir tiltekinni vöru eða þjónustu á markaði til þess að geta ákvarðað að miklu leyti aðgengi annarra að henni. Þar sem einokun fyrirfinnst er takmörkuð eða engin samkeppni, það fyrirtæki sem er í einokunarstöðu nær því stærri markaðshlutdeild en ef um fullkominn markað væri að ræða.
BMX
thumb|right|BMX-keppni BMX (úr ensku bicycle motocross) eða torfæruhjólreiðar eru keppni í hjólreiðum eftir torfærubraut með hindrunum. Hugtakið á líka við um BMX-hjól sem eru hönnuð fyrir slíkar hjólreiðar.
Keppt var í torfæruhjólreiðum í fyrsta sinn á sumarólympíuleikunum 2008 í karla- og kvennaflokki.
Margfætlur
Margfætlur eru flokkur liðdýra af undirfylkingu fjölfætla. Einkenni margfætla er eitt par fóta á líkamshluta auk eitraða klóa fremst á líkamanum enda eru öll dýr í flokknum rándýr sem er óalgengt.
Uppbygging
Margfætlur eru yfirleitt grábrúnar með brún og rauð litbrigði, tegundir sem lifa í hellum eða neðanjarðar skortir oft litarefni og tegundir af scolopendromorphaættbálknum sem lifa í hitabeltinu eru oft með áberanti varnarliti.
Dannebrogsorðan
thumb|right|Mynd af Dannebrogsorðunni frá miðri nítjándu öld. Dannebrogsorðan er konungleg dönsk riddaraorða sem Kristján 5. veitti fyrst árið 1671. Fram að 1808 var Dannebrogðsorðan aðeins veitt fimmtíu meðlimum úr aðalsstéttinni. Frá 1951 hefur konum verið veitt orðan. Konungur veitir orðuna að eigin frumkvæði. Við dauða ber að skila orðunni.
Nokkur fjöldi Íslendinga hefur fengið orðuna.
Stöngull
right|thumb|200px|Stöngull með liðum (node) og blöð og blaðstilka (petiole) thumb|200px|right|Þessi yfirborðsstöngull [[Polygonatum hefur misst blöðin, en er að mynda loftrætur úr liðunum.]]
Stöngull er önnur meginstoða plantna; hin er rótin. Hugtakinu sprota er oft ruglað saman við stöngla. Sprotar eru yfirleitt nývöxtur þar sem stönglar, blöð eða blóm. Hjá flestum tegundum eru stönglarnir ofanjarðar, en aðrar hafa jarðstöngla.
Stönglar hafa fjögur aðalhlutverk fyrir plöntuna:
Stöngulbygging
thumb|right|300px|Þversnið [[Hör stönguls, sem sýnir staðsetningu undirliggjandi vefs. Ep = (epidermis); C = (Cortex)vaxtarlag; BF = bast trefjar; P = sáldvefur; X = viðaræðar; Pi = mergur]]
Monocot stönglar
250px|thumb |right |Stönglar tveggja [[Roystonea regia pálma sýna dæmigerða þykknun, blaðör og trefjarætur, Kolkata, India ]]
Kendo
Kendō (剣道) er japönsk sjálfsvarnaríþrótt sem snýr að listinni að skylmast. Kendo er samsett úr ken, sem þýðir sverð, og do, sem þýðir leið eða vegur. Orðið táknar í beinni þýðingu Leið sverðsins.
Hiksti
Hiksti er krampi i þindinni sem veldur snöggri innöndun sem stöðvast síðan jafn snögglega við það að bilið á milli raddbandanna lokast, en það veldur einmitt hljóðinu sem fylgir þessum kvilla. Algengasta orsök hiksta er sú að fólk kann sér ekki hóf, hvort heldur í mat eða drykk. Þegar fólk borðar eða drekkur of mikið þenst maginn út og þrýstir á þindina.
Ekki er vitað hvort hiksti gegni einhverju lífeðlisfræðilegu hlutverki, en margir geta sér til um að það hafi eitthvað með það að gera að fóstur fá hiksta við að gera einskonar öndunaræfingar í móðurkviði, af því þau geta ekki andað að sér lofti á kafi í legvatni. Svo heldur þetta áfram sem óþæginlegur kvilli í fullorðnum.
Jakob Þór Einarsson
Jakob Þór Einarsson (14. janúar 1957) er íslenskur leikari.
Hiksti
Lágt hlutfall af koltvíildi í blóði gerir hiksta verri, og með að halda inní sér andanum á maður að geta læknað hiksta, en þá eykst koltvíildishlutfall blóðs. Einnig er hægt að lækna hiksta með að anda að sér koltvíildi.
Til eru ýmis önnur ráð við hiksta, til dæmis að kyngja þrisvar án þess að anda á milli, sem truflar hikstann með því að örva kokið, toga í vísifingurna, gleypa mintu, eða drekka ísvatn; að standa á höndum eða halda niðri í sér andanum, að manni bregði eða sé bilt við. Að nudda neðri hluta vélindans með holsjá hefur stundum hjálpað til að lækna hiksta. Í sumum tilvikum hefur verið gripið til þess ráðs að skadda þindartaugina, en ekki er mælt með því. Í neyð hefur verið gripið til lyfja.
Oftast varir hiksti aðeins í stuttann tíma, en það eru þó undantekningar á því. Charles Osbourne, sem á heimsmet fyrir að vera lengst með hiksta, fékk hiksta árið 1922 og hikstaði stanslaust í meira en 60 ár. Hann hikstaði 40 sinnum á mínútu, en það minnkaði síðan í 20 sinnum. Hann átti erfitt með svefn og þjáðist af blóðnösum og uppköstum. Hann var tvígiftur og átti 8 börn. Hann dó um ári eftir að hann hætti að hiksta.
Dinamo Riga
Dianmo Riga er lettneskt íshokkífélag sem leikur í rússnesku KHL úrvalsdeildinni. Þeir spila heimaleiki sína á Arena Riga, sem tekur 10.300 áhorfendur í sæti. Dinamo Riga er eitt fimm félaga sem spila í KHL  sem ekki eru frá rússlandi.
Michael Pedersen Friis
Michael Pedersen Friis, betur þekktur sem M. P. Friis, (22. október 1857 – 24. apríl 1944) var danskur lögfræðingur sem gegndi stöðu forsætisráðherra Danmerkur í bráðabirgðaríkisstjórn í um mánaðartíma árið 1920.
Ævi og ferill
M. P. Friis fæddist í Óðinsvéum og lauk námi í lögfræði frá Kaupmannahafnarháskóla. Áður en hann gerðist opinber embættismaður vann hann um tíma við blaðamennsku og reyndist þá aðhyllast ýmsar frjálslyndar skoðanir þrátt fyrir að teljast íhaldsmaður að öðru leyti. Til að mynda studdi hann kosningarétt kvenna.
Kristján X. konungur vék Carl Theodor Zahle úr embætti forsætisráðherra og freistaði þess að skipa íhaldssama bráðabirgðatjórn undir forystu Otto Liebe. Reiðibylgjan sem reis í landinu í kjölfar þeirrar skipunar varð til þess að konungur myndaði nýja og ópólitískar stjórn tæpri viku síðar undir stjórn M. P. Friis, sem naut virðingar þvert á hið pólitíska litróf. Megintilgangur hennar var að undirbúa nýjar kosningar í landinu og þurfti t.a.m. að gera ýmsar ráðstafanir til að íbúar nýrra landsvæða sem tilheyrt höfðu Þýskalandi fyrir heimsstyrjöldina.
Eftir kosningarnar tók stjórn Venstre undir forystu Niels Neergaard við völdum.
Peter Paul Rubens
thumb|right|Sjálfsmynd með fyrstu eiginkonu sinni, Isabellu Brant, í laufskála, frá 1610. Peter Paul Rubens (28. júní 1577 – 30. maí 1640) var afkastamikill flæmskur listmálari á 17. öld og einn af helstu forvígismönnum barokksins í evrópskri myndlist. Hann er þekktastur fyrir íburðarmiklar altaristöflur, portrett, landslagsmyndir og söguleg málverk með allegóríum og myndefni úr goðsögum. Rubens rak verkstæði í Antwerpen og var sleginn til riddara bæði af Filippusi 2. Spánarkonungi og Karli 1. Englandskonungi.
Æviágrip
Hann var flæmskur málari frá Antwerpen (sem nú er í Belgíu). Auk þess að vera afkastamikill málari var Rubens nokkurs konar sendiherra og rak erindi þjóðhöfðingja um alla Evrópu. Hann fór til Ítalíu árið 1600 og var þar í níu ár. Þar kynntist hann list endurreisnar og barokkmeistara eins og Caravaggios. Þegar hann sneri aftur gerði hann stórar altaristöflur í dómkirkjuna í Antwerpen.
Fyrri kona hans var Isabella Brant en eftir dauða hennar gekk hann að eiga kornunga stúlku, Helenu Fourment, sem þá var aðeins 16 ára en hann 53 ára. Þær voru báðar fyrirsætur hjá honum en auk þess málaði hann kóngafólk um alla álfuna, m.a. mikla myndröð af Maríu Medici Frakklandsdrottningu.
Hann rak stórt verkstæði þar sem lærlingar unnu eftir skissum hans og hann sjálfur rak síðan smiðshöggið á verkið. Einkennandi fyrir stíl hans eru opnir og léttir pensildrættir. Myndir hans eru litfagrar og iða af lífsgleði og fjöri. Myndflöturinn er fylltur holdmiklum gyðjum og brosmildum englum sem dansa um leikandi hrynjanda.
Verk
Meðal helstu verka hans eru: Altaristöflur í dómkirkjunni í Antwerpen, María í hásæti meðal dýrlinga (krýning heilagrar Katrínar), Rán dætra Levkipposar, Allegóría friðar, Myndaröð um líf Maríu Medici.
Weymouth and Portland National Sailing Academy
thumb|right|Siglingamiðstöðin Weymouth and Portland National Sailing Academy Weymouth and Portland National Sailing Academy er siglingamiðstöð á Isle of Portland í Dorset á Suður-Englandi. Miðstöðin er staðsett á norðurenda eyjarinnar en aðalsiglingasvæðin eru hafnarsvæðið í Portland-höfn og Weymouth-vík. Miðstöðin opnaði árið 2000 og hefur haldið fjölda siglingaviðburða síðan. Árið 2005 var miðstöðin valin sem leikvangur fyrir siglingakeppnir á Sumarólympíuleikunum 2012.
Groningen (fylki)
Groningen er nyrsta fylki Hollands.
Lega og lýsing
Groningen nær yfir norðvestasta svæði meginlands Hollands. Nokkrar af austustu eyjum Vesturfrísnesku eyjanna tilheyra fylkinu. Ein þeirra, Rottumerplaat, er nyrsti oddi Hollands. Önnur fylki sem að Groningen liggja eru Drenthe fyrir sunnan og Frísland fyrir vestan. Auk þess liggur Groningen að Þýskalandi fyrir austan. Fyrir norðan er Vaðhafið, sem er hluti Norðursjávar. Fylkið er mjög láglent og eru sum svæðin fyrir neðan sjávarmál. Hæsta hæðin nær aðeins 30 metra hæð. Íbúarnir eru 583 þúsund talsins. Höfuðborgin heitir sömuleiðis Groningen.
Fáni og skjaldarmerki
Skjaldarmerki Groningen er fjórskipt. Uppi til vinstri og niðri til hægri er svartur tvíhöfða örn. Örninn er bæði tákn þýska ríkisins, sem og borgarinnar Groningen. Innan í örnunum er hvít/grænt merki en það er borgarmerki Groningen. Uppi til hægri og niðri til vinstri er gamalt merki Ommelanden en þannig hét áður fyrr meginsvæði þess sem Groningen er í dag. Þetta er enn í dag fáni Fríslands. Ljónin sem skjaldberar og kórónan efst eru síðari tíma viðbætur. Skjaldarmerkið í núverandi mynd var tekið upp 1947.
Fáninn er líkur að formi og íslenski fáninn. Grænn kross innan um hvítan kross. Hornin eru ýmist blá eða rauð. Litirnir voru teknir úr fána borgarinnar Groningen og Ommelanden. Fáni þessi var opinberlega tekinn upp 1913.
Orðsifjar
Fylkið heitir eftir borginni Groningen. Gamli rithátturinn er Groeningen. Merkingin er óljós, en talið er að liturinn grænn sé stofn heitisins (groen eða gruen = grænn). Á mállýsku innfæddra er heitið Grunn, sem einnig merkir grænn. Nokkrar þjóðsögur eru til um heitið borgarinnar og eru þær allar í þá áttina að persóna að nafni Gruno hafi stofnað hana.
Söguágrip
Groningen var í margar aldir hluti af þýska ríkinu. Þegar Niðurlönd hófu uppreisn gegn Spáni, stóð Groningen í fyrstu utan við. Árið 1594 gengu íbúar þó til liðs við Vilhjálm af Óraníu og börðust með honum gegn Spánverjum. Þegar Frakkar yfirgáfu Niðurlönd 1814 kom til tals að sameina Groningen Þýskalandi á ný. En íbúar vildu halda tengsl við Holland. Vínarfundurinn úrskurðaði því 1815 að Groningen skyldi tilheyra sameinuðum Niðurlöndum og varð það því að fullgildu fylki.
Hjartarsalt
thumb|Hjartarsalt Hjartarsalt eða ammóníumkarbónat ((NH4)2CO3) er hvítt duft, það er blanda af ammóníumbíkarbónati NH4HCO3 og ammóníumkarbamínati NH2COONH4. Bræðslumark þess er 58 °C.
Groningen (fylki)
Borgir
Groningen er eina teljandi borgin í fylkinu.
Hjartarsalt
Hjartarsalt er notað sem lyftiefni í bakstur, aðallega smákökubakstur til að fá sléttar og stökkar kökur. Ammoníaksgufurnar sem myndast þegar deigið hitnar - en þær gefa lyftingu - þurfa að gufa alveg upp en það næst ekki í stærri og blautari kökum.
Hoya lambii
Hoya lambii er fjölær jurt í vaxblómaættkvísl. Henni var lýst af T. Green. Útbreiðslan er í Malasíu.
Hjartarsalt
Hjartarsalt er í mörgum norrænum uppskriftum t.d. af íslenskum loftkökum.
Hjartarsalt er notað sem ilmsalt til að vekja fólk af yfirliði. Nafnið er dregið af því að efnið var unnið úr hári og hornum dýra, ekki síst hjartardýra.
Ásgrímur Jónsson (ábóti í Þingeyraklaustri)
Ásgrímur Jónsson (d. 1495) var ábóti í Þingeyraklaustri frá 1488. Hann hafði áður verið munkur í klaustrinu en tók við þegar Jón Gamlason ábóti lést háaldraður eftir nærri hálfa öld í embætti.
Ásgrímur var sonur Jóns Jónssonar búlands sýslumanns á Móbergi í Langadal en Jóns var Ingigerður Þorsteinsdóttir, sem var dóttir Grundar-Helgu og hálfsystir Björns Jórsalafara, að minnsta kosti samkvæmt dómi, en afkomendur hennar héldu því fram að svo væri ekki, heldur hefði móðir hennar verið fátæk, óþekkt kona. En á þessum skyldleika byggðist málarekstur Gottskálks biskups gegn Jóni Sigmundssyni lögmanni því Björg Þorvaldsdóttir, seinni kona Jóns, var bróðurdóttir Ásgríms. Móðir Ásgríms er óþekkt en systkini hans voru Þorvaldur búland lögréttumaður á Móbergi og Agnes abbadís í Reynistaðarklaustri.
Ásgrímur lést 1495 og tók þá bróðursonur hans, Jón Þorvaldsson prestur á Höskuldsstöðum, við umráðum klaustursins en var þó ekki vígður ábóti fyrr en um 1500.
Fáni Mongólíu
Fáni Mongólíu er settur saman af þremur lóðréttum borðum, tveimur rauðum til hliðanna og einum bláum í miðjunni.
Rauði liturinn táknaði upprunalega sósíalisma en er nú sagður tákna framfarir. Blái liturinn er þjóðarlitur Mongólíu. Á rauða borðanum til vinstri er gula merkið svonefnt soyombo, sem er gamalt mongólskt tákn. Guli liturinn er sagður tákna órjúfandi vináttu.
Merkið á fánanum er í raun bókstafur í stafrófinu soyombo, sem var búið til 1686 af mongólska munknum Bogdo Zanabazar, vegna þess að það vantaði mongólskt ritróf. Stafrófið má einnig nota til að skrifa tíbesku og sanskrít.
Í miðjunni má ennfremur sjá tajitu eða yin og yang-táknið (kínverska: 阴阳). Hæð fánans á móti breidd er 1:2. Fáninn tók formlega gildi 12. febrúar 1992.
Fyrrverandi fánar
Fáni Alþýðulýðveldisins Mongólíu (1949–1992) hafði sósíalíska stjörnu yfir soyombo-merkinu. Stjarnan var fjarlægð eftir fall Sovétríkjanna. Fáninn sem notaður var frá 1924 – 1949 hafði engan bláan borða. Soyombo-merkið var blátt og stóð í miðjunni en ekki til vinstri. Fáninn frá 1921 hafði hvorki bláan borða né soyombo, heldur var sól og máni (sem var tekið úr soyombo) efst til vinstri.
Stjörnustríð
thumb|Merki myndanna. Stjörnustríð er kvikmyndasyrpa sem upphaflega var sköpuð af bandaríska leikstjóranum George Lucas. Fyrsta myndin, sem hét einfaldlega Stjörnustríð, var frumsýnd 15. maí 1977 og naut mikilla vinsælda. Hún fékk síðar nafnið Ný von. Á eftir henni komu tvær framhaldsmyndir, Gagnárás keisaradæmisins (1980) og Jedinn snýr aftur (1983). Sextán árum síðar var gerð forsaga í þremur kvikmyndum, Stjörnustríð - Fyrsti hluti: Ógnvaldurinn (1999), Stjörnustríð: Annar hluti — Árás klónanna (2002) og Stjörnustríð: Þriðji hluti — Hefnd Sithsins (2005). Árið 2015 var fyrsta myndin í framhaldsþríleik frumsýnd; Stjörnustríð: Mátturinn vaknar og önnur myndin, Stjörnustríð: Síðasti Jedinn var frumsýnd í desember 2017. Þriðja og síðasta myndin í þriðja þríleiknum, Stjörnustríð: Geimgengill rís, var frumsýnd í desember 2019.
Þrjár kvikmyndir hafa verið gerðar sem falla utan við röðina: teiknimyndin Stjörnustríð: Klónastríðin (2008), Rogue One: Stjörnustríðssaga (2016) og Solo: Stjörnustríðssaga (2018). Mikið af bókum, myndasögum, tölvuleikjum, teiknimyndum og sjónvarpsþáttum hefur verið gert, sem fellur allt undir söguheim Stjörnustríðs.
Stjörnustríðsheimurinn
Þeir öflugustu í Stjörnustríðsheiminum eru Jediriddarar og Sithar. Þeir hafa mesta valdið yfir mættinum og nota yfirleitt geislasverð. Mátturinn gefur handhafa sínum vald til þess að m.a. ýta og toga hluti án snertingar við þá; Jediriddarar nota hann yfirleitt á góðan hátt og til að verja sig, en Sithar nota hann oft á verri hátt, til dæmis til að kyrkja fólk og senda frá sér eldingar.
Jediar og Sithar eru mennskir í kvikmyndunum (í söguheiminum eru Sithar sérstök tegund), en aðrar tegundir söguheimsins eru meðal annars vákar, evokar, sandarar, Glyrnungar (Jawa) og hlunkar (t.d. hinn alræmdi Jabba Hutt), mandalorar, rodar og twi'lekar.
Söguþráður
Forleikurinn, myndir I, II og III, fjalla um Anakin Geimgengill sem Qui-Gon Jinn finnur sem ungan strák á plánetunni Urður (Tatooine); Qui-Gonn trúir að Anakin muni skapa jafnvægi milli ljósu og myrku hliða máttarins og hjálpar honum að flýja þrældóm. Jedaráðið spáir því að líf Anakins verði eyðilagt af ótta og hatri, en leyfir þó Obi-Wan Kenobi, lærlingi Qui-Gon, að þjálfa Anakin, eftir að Darth Maul drepur Qui-Gon í lok fyrstu myndarinnar. Á sama tíma er verið að gera árás á plánetuna Naboo, undir stjórn drottningarinnar Padmé Amidala, og Jedarnir eru beðnir um liðsinni. Árásin er hluti af leynilegri áætlun Darth Sidious til að þingmaðurinn Palpatine (sem er hann sjálfur) nái að yfirtaka embætti kanslara lýðveldisins. Myndir II og III fjalla um Anakin sem dregst smám saman að myrku hlið máttarins. Í mynd II berst hann í Klónastríðunum, sem líka eru hluti af áætlun Palpatines, til að fá Anakin yfir að hinni myrku hlið máttarins. Anakin verður ástfanginn af Padmé og þau giftast í leyni. Í mynd III dreymir Anakin draum þar sem hann sér Padmé deyja í barnsnauð. Hann leitar hjálpar og finnur Darth Sidious (Palpatine) í geislasverðsbardaga við Mace Windu, þar sem hann drepur Windu og verður vinur Sidious. Anakin breytir svo nafni sínu í Darth Vader (sem hefur verið íslenskað sem „Svarthöfði“), Sidious sannfærir hann um að hann geti bjargað Padmé. Í lok myndar III særir Obi-Wan Kenobi Anakin með geislasverði í bardaga; á sama tíma deyr Padmé við að fæða tvíburana Loga Geimgengil og Lilju Prinsessu.
Mynd IV, Ný von, hefst 19 árum seinna þar sem Svarthöfði er langt kominn við byggingu Helstirnisins, geimskips sem getur eyðilagt plánetu með einu öflugu geislaskoti. Geimskipinu er ætlað að útrýma bandalagi uppreisnarmanna sem varð til í andstöðu við keisaraveldið. Svarthöfði hefur rænt Lilju prinsessu sem hefur stolið teikningum af Helstirninu. Áður nær hún að koma teikningunum undan með því að fela þær í vélmenninu R2D2 sem flýr til plánetunnar Tatooine ásamt vélmennatúlknum C3PO. Vélmennin komast í hendur Loga Geimgengils sem með aðstoð Obi-Wan Kenobi og Hans Óla bjargar Lilju úr klóm Svarthöfða og kemur teikningunum í hendur uppreisnarmanna. Í lok myndarinnar gera uppreisnarmenn árás á Helstirnið og Logi og R2D2 tekst að sprengja það í loft upp. Í mynd V eru uppreisnarmenn á flótta undan keisaraveldinu. Andi Obi-Wan sendir Loga til Jedimeistarans Yoda til að hann fái þjálfun í notkun máttarins. Á meðan eru Lilja prinsessa og Hans Óli svikin í hendur Svarthöfða í Skýjaborg Lando Kalrissian. Svarthöfði lætur hausaveiðarann Boba Fett fá Hans, sem hefur verið frystur, svo hann geti selt hann í hendur Jabba Hlunkur á Tatooine. Logi berst við Svarthöfða sem segir honum að hann sé í raun faðir hans. Svarthöfði sker aðra höndina af Loga sem fellur niður en er bjargað af Lilju og Lando. Í mynd VI bjarga Lilju og Logi síðan Hans úr klóm Jabba. Keisaraveldið er þá langt komið með smíði nýs Helstirnis. Uppreisnarmennirnir hyggjast gera árás en fyrst verða Lilja prinsessa og Hans að aftengja orkuskjöld sem umlykur það frá plánetunni Endor. Svarthöfði nær Loga á sitt vald og berst við hann fyrir framan keisarann. Á síðustu stundu snýst Svarthöfða hugur og hann drepur keisarann en særist við það til ólífis. Logi fer með lík föður síns til Endor þar sem hann fær bálför.
Síðasti þríleikurinn hefst 30 árum eftir lok sjöttu myndarinnar. Logi er horfinn og Frumreglan vinnur að því að endurreisa keisaradæmið. Sonur Lilju prinsessu og Hans, Kylo Ren, er í þjónustu Frumreglunnar þar sem hann gegnir svipuðu hlutverki og afi hans, Svarthöfði, hjá keisaraveldinu. Frumreglan er langt komin með smíði nýs Helstirnis. Skransafnarinn Ray slæst í för með fyrrum stormsveitarmanni Frumreglunnar, Finn, til að koma korti af staðsetningu Loga til uppreisnarmanna. Með aðstoð Hans Óla og Loðins (Chewbacca) tekst þeim að sprengja Helstirnið. Í lok myndarinnar finnur Ray Loga á plánetunni Ahch-To.
Framhaldsmyndirnar
Upprunalegu Stjörnustríðsmyndirnar eru þrjár talsins; Sú fyrsta, Stjörnustríð, kom út árið 1977. Árið 1981 var myndin endurútgefin sem Stjörnustríð - Fjórði hluti: Ný von, sem passar betur inn í nafnakerfi seinni myndanna. Önnur myndin, Gagnárás keisaradæmisins, kom út árið 1980. Árið 1983 kom þriðja myndin, Jedinn snýr aftur, út. Aðalpersónan í þessum þremur myndum var Logi Geimgengill, leikinn af Mark Hamill. Aðrar persónur voru meðal annars Han Solo, leikinn af Harrison Ford, Leia prinsessa, leikin af Carrie Fisher og Svarthöfði, leikinn af David Prowse.
Árið 1997 kom út sérstök safnaraútgáfa á VHS með fyrstu þremur myndunum (IV, V og VI). Þar var búið að bæta myndgæðin með tölvutækni, til dæmis voru notuð þrívíddarmódel í staðinn fyrir leikbrúður. Atriðum var líka bætt við og auk þess fylgdi aukaefni með viðtölum og stuttmyndum um tæknileg atriði, eins og að yfirborð Helstirnisins hafi verið búið til úr borðtennisborðum og dóti völdu af handahófi.
Árin 1999-2005 komu þrjár nýjar Stjörnustríðsmyndir út. Þær mynda forsögu hinna myndanna þriggja. Þessar myndir eru Stjörnustríð - Fyrsti hluti: Ógnvaldurinn (1999), Stjörnustríð - Annar hluti: Árás klónanna (2002) og Stjörnustríð - Þriðji hluti: Hefnd Sithsins (2005).
Árið 2012 keypti Disney Corporation framleiðslufyrirtækið Lucasfilm af George Lucas. Ákveðið var að gera þrjár framhaldsmyndir (VII, VIII og IX). Sú fyrsta, Stjörnustríð: Mátturinn vaknar, var frumsýnd árið 2015, Stjörnustríð: Síðasti jedinn var frumsýnd í desember 2017 og síðasta myndin í þríleiknum, Stjörnustríð: Geimgengill rís, í desember 2019.
Tónlistin í myndunum er eftir John Williams.
Aukamyndir
Árið 2008 kom út teiknimyndin Stjörnustríð: Klónastríðin. Árið 2016 kom út aukamynd (utan við aðalkvikmyndaröðina); Rogue One: Stjörnustríðssaga, sem fjallar um það þegar uppreisnarmenn stela teikningum Keisaraveldisins af Helstirninu í aðdraganda 4. myndarinnar Ný von. Árið 2018 kom út önnur aukamynd, Solo: Stjörnustríðssaga sem segir frá því þegar Han Solo hittir Loðinn og kemst yfir geimskipið Þúsaldarfálkann, en aðsókn á hana olli vonbrigðum og fékk Disney til að endurskoða áætlanir sínar um framhald Stjörnustríðsmyndanna. Árið 2019 hóf ný streymisveita Disney, Disney+, göngu sína með leikinni framhaldsþáttaröð, Mandalorinn, sem gerist í Stjörnustríðsheiminum. Allar þessar myndir segja frá persónum úr aðalmyndaröðinni en falla utan við meginsöguþráðinn.
Þáttaraðir
Teiknimyndaþættir um Klónastríðin voru sýndir frá 2003 til 2005 og frá 2008 til 2020 voru þrívíddarteiknaðir þættir með sama heiti sýndir. Helstu persónur þáttanna eru Anakin Geimgengill, Obi-Wan Kenobi og Ahsoka Tano, lærlingur Anakins. Annar teiknimyndaþáttur Uppreisnarmenn var sýndur frá 2014 til 2018. Árið 2021 hóf þrívíddarteiknaða þáttaröðin The Bad Batch göngu sína.
Aðrar myndir
Nokkrar aðrar Stjörnustríðsmyndir myndir hafa komið út. Þar má nefna The Star Wars Holiday Special, tveggja tíma jólamynd sem var aðeins sýnd einu sinni í sjónvarpi og aldrei gefin út. Myndin fékk afar slæma dóma hjá gagnrýnendum og aðdáendum myndanna. Einnig hafa komið út myndirnar Caravan of Courage: An Ewok Adventure (1984), Ewoks: The Battle for Endor (1985), The Great Heep (1986) og Lego Star Wars: The Quest for R2-D2 (2009).
Persónur úr Stjörnustríði og Mark Hamill (sem hann sjálfur) komu fram í 417. þætti Prúðuleikaranna í janúar 1980 til að kynna nýju myndina, Gagnárás keisaradæmisins. Einn af brúðumeisturum Prúðuleikaranna, Frank Oz, tók þátt í gerð myndarinnar. C-3PO og R2-D2 komu líka fram í tveimur þáttum af Sesame Street sama ár.
Tölvuleikir
Fjöldamargir Stjörnustríðstölvuleikir hafa verið gefnir út í gegnum tíðina. Sá fyrsti, The Empire Strikes Back, kom út árið 1982 fyrir Atari 2600-leikjatölvuna. Síðan þá hafa rúmlega 100 tölvuleikir verið gefnir út. Má þar nefna The Old Republic-seríuna, Jedi Knight-seríuna og The Force Unleashed-seríuna.
Íslenska þýðingin
Hersteinn Pálsson, blaðamaður og þýðandi, gerði fyrstu þýðinguna á sögunni í bókinni Stjörnustríð sem kom út árið 1978, samhliða frumsýningu myndarinnar í Nýja bíói. Líkt og hefð er fyrir í fantasíum (en síður í vísindaskáldskap) íslenskaði hann sérheiti og nöfn. Sum þessara nafna hafa haldist síðan, eins og Svarthöfði og Logi Geimgengill, en önnur ekki, eins og Væringjar (Jedi) og Hans Óli (Han Solo).
Jónas Kristjánsson (f. 1940)
Jónas Kristjánsson (fæddur 5. febrúar 1940, dáinn 29. júní 2018) var íslenskur blaðamaður og var ritstjóri 1967-2006. Hann var einnig höfundur margra bóka um hross og ferðalög og er ritstjóri gagnabanka á vefnum um ferðalög, hross og reiðleiðir. Hann kenndi blaðamennsku við Háskólann í Reykjavík 2006-2008. Starfssaga hans kom út 2009.
Jónas Kristjánsson fæddist í Reykjavík. Foreldrar hans voru Kristján Jónasson (f. 12. maí 1914, d. 27. júlí 1947) læknir og Anna Pétursdóttir (f. 11. júní 1915, d. 24. september 1976) bókari. Kristján var sonur Jónasar Kristjánssonar læknis, alþingismanns og stofnanda Náttúrulækningafélags Íslands.
Eiginkona Jónasar var Kristín Halldórsdóttir, fyrrverandi alþingismaður, sem lést 14. júlí 2016.
Náms- og starfsferill
Jónas lauk stúdentsprófi frá Menntaskólanum í Reykjavík 1959 og var þar ritstjóri Skólablaðsins í fimmta bekk. Hann stundaði nám í félagsfræði í Vestur-Berlín 1959-1961, lauk BA-prófi í sagnfræði við Háskóla Íslands 1966.
Blaðamaður og fréttastjóri á Tímanum 1961-1964. Fréttastjóri Vísis 1964-1967. Ritstjóri Vísis 1967-1975. Ritstjóri Dagblaðsins 1975-1981. Ritstjóri DV 1981-2001. Ritstjóri Fréttablaðsins 2002. Útgáfustjóri Eiðfaxa 2003-2005. Ritstjóri DV 2005-2006. Háskólakennari í blaðamennsku 2006-2008.
Ritstörf
Forustugreinar í dagblöðum, rúmlega 4000 greinar allar götur frá 1973, allar endurbirtar á veraldarvefnum (jonas.is). Veitingarýni í blöðum og tímaritum, rúmlega 500 greinar allar götur frá 1980, allar endurbirtar á veraldarvefnum (jonas.is). Gagnabanki um hross á veraldarvefnum (www.hestur.is). Tæplega 300 fyrirlestrar í blaðamennsku birtir á www.jonas.is.
Ferðarýni á veraldarvefnum (traveltest.is). Gagnabanki um fornar og nýjar reiðleiðir á veraldarvefnum (www.jonas.is/reiðleiðir). Daglegt blogg á veraldarvefnum (www.jonas.is), alls um 23.000 greinar.
George Lincoln Rockwell
George Lincoln Rockwell (9. mars 1918 – 25. ágúst 1967) var liðsforingi í bandaríska sjóhernum og stofnandi Bandaríska Nasistaflokksins (e. American Nazi Party). Hann var hátt settur í hreyfingu nýnasista í Bandaríkjunum á eftirstríðsárunum og enn hafa skoðanir hans og skrif áhrif á hvíta þjóðernissinna og nýnasista í Bandaríkjunum.
Rockwell var elstur þriggja systkina. Foreldrar hans voru bæði leikarar og skildu þegar hann var sex ára. Eftir það ólst hann upp ýmist hjá móðurfólki sínu í Atlantic City í New Jersey eða föðurfólki sínu í Boothbay Harbor í Maine.
Rockwell stundaði nám í heimspeki við Brown-háskóla í Providence á Rhode Island.
Herþjónusta og hjónabönd
Á lokaári sínu í skólanum hætti hann námi og gekk í sjóherinn. Um borð í USS Pastores tók hann þátt í að kveða niður óeirðir á milli hvítra og svartra hermanna um borð og varð liðsforingi þeirra svörtu eftir hlutkesti.
Árið 1943 giftist hann fyrstu konu sinni, Judy Altman. Eftir að þau giftu sig lærði hann að taka ljósmyndir úr lofti. Að lokinni þjálfun var hann í herþjónustu á Kyrrahafseyjum. Hann stjórnaði og skipulagði aðgerðir flughersins þegar Bandaríkjaher náði eyjunni Gúam aftur á sitt vald.
Árið 1952 var hann sendur til Íslands og þjónaði þar í herstöðinni á Keflavíkurflugvelli sem yfirmaður. Á þeim tíma fengu hermenn þar ekki að hafa fjölskyldu sína með sér og leiddi það til þess að hann og kona hans skildu.
Nokkru síðar kynntist hann Þóru Hallgrímsson, sem varð önnur kona hans. Sagt er að þau hafi farið í brúðkaupsferð til Berchtesgaden í Þýskalandi þar sem Hitler hafði afdrep í Ölpunum. Þau eignuðust þrjú börn, einn son, sem fæddist í Keflavík og tvær dætur sem fæddust í Bandaríkjunum eftir að þau fluttust þangað. Hjónabandi þeirra lauk með skilnaði og fluttist Þóra til Íslands með öll börnin þrjú.
Bandaríski nasistaflokkurinn
Í mars 1959 stofnaði Rockwell flokk, sem í fyrstu var kallaður World Union of Free Enterprise National Socialists en nafninu var fljótlega breytt í American Nazi Party. Hann hélt samkomu á National Mall í Washington og hélt þar tveggja klukkustunda langa ræðu, sem vakti talsverða athygli í blöðum. Hann ætlaði að halda sams konar samkomu á Union Square í New York en það gekk ekki eftir, því að mikill fjöldi gyðinga var þar staddur og lá við óeirðum. Rockwell var fylgt út úr New York í lögregluvernd.
Rockwell barðist fyrir kynþáttaaðskilnaði. Hann var andvígur Martin Luther King og taldi að hann væri verkfæri gyðingakommúnista. Hann studdi Ku Klux Klan. Eftir að hann heyrði slagorð svertingja, Black Power, tók hann strax upp slagorðið „White Power“, sem svo varð nafn á málgagni nýnasistaflokksins og titill bókar, sem hann skrifaði.
Hann dáðist að Malcolm X og leit á hann sem komandi leiðtoga blökkumanna í Bandaríkjunum.
Hann trúði því að ef aðskilnaður kynþátta yrði ekki tekinn upp yrðu langvarandi erjur og jafnvel borgarastyrjöld þar sem húðlitur yrði einkennisbúningurinn.
Ævilok
Þann 28. júní 1967 var gerð tilraun til þess að myrða George Rockwell. Hann var að koma að höfuðstöðvum flokksins í Arlington, en þar hafði tré verið fellt þvert yfir afleggjarann, svo að hann varð að stoppa. Á meðan ungur piltur vann að því að draga tréð úr vegi var skotið tveimur riffilskotum að Rockwell, sem þaut út úr bílnum og reyndi að elta tilræðismanninn uppi en það tókst ekki.
Tæpum tveimur mánuðum síðar var hann myrtur þann 25. ágúst er hann kom út úr þvottahúsi og gekk að bíl sínum og settist inn í hann. Byssumaður var á þaki þvottahússins og skaut tveimur skotum, sem hæfðu Rockwell í höfuð og brjóst. Hann komst út úr bílnum og gat bent upp á þakið, en var látinn tveimur mínútum síðar. Skotmanninum var veitt eftirför, en hann náðist ekki. Hálftíma síðar var maður að nafni John Patler handtekinn á strætisvagnabiðstöð í grenndinni, sakaður um morðið. Patler var félagi í nasistahreyfingunni en var rekinn úr henni vegna meintra marxískra áhrifa. Hann var dæmdur í 20 ára fangelsi fyrir morðið og sat inni í samtals 14 ár. Fyrst í 8 ár og var þá látinn laus á skilorði. Hann hélt ekki skilorð og var því lokaður inni aftur og í það skiptið í 6 ár.
Tengill
This Time The World, Sjálfsævisaga GLR
Alessandro Cambalhota
Alessandro Cambalhota (fæddur 27. maí 1973) er brasilískur fyrrverandi knattspyrnumaður. Hann spilaði 1 leiki með landsliðinu.
Glarus
Glarus er fámenn kantóna í Sviss við norðurjaðar Alpafjalla. Íbúar eru aðeins 39 þúsund (2013). Höfuðstaðurinn heitir sömuleiðis Glarus.
Lega og lýsing
Glarus liggur í norðaustri Sviss og er nær öll innan um Alpafjöll. Hæsti tindurinn er Tödi (3.614 m). Þannig liggur meginhluti Glarus í tveimur Alpadölum sem ganga til suðurs frá stöðuvatninu Walensee. Aðrar kantónur sem að Glarus liggja eru St. Gallen fyrir norðan og austan, Graubünden fyrir sunnan, Uri fyrir suðvestan og Schwyz fyrir vestan. Íbúar eru aðeins 38 þúsund og skiptast samanlagt í þrjú sveitarfélög. Höfuðstaðurinn Glarus liggur við ána Linth og tilheyrir sveitarfélaginu Glarus.
Skjaldarmerki
Skjaldarmerki Glarus er það eina í Sviss (af kantónunum) sem sýnir manneskju. Hér er um heilagan Frídolín að ræða og heldur hann á Biblíunni og göngustaf. Um höfuðið er geislabaugur. Bakgrunnurinn er rauður. Heilagur Frídolín var írskur kristniboði í upphafi 6. aldar sem flutti til Glarus og boðaði kristni. Merki þetta kom fyrst fram í orrustunni við Näfels árið 1388 af íbúum Glarus. Það hefur tekið nokkrum smávægilegum breytingum í gegnum tíðina, síðast 1959.
Söguágrip
Eftir tíma Rómverja fluttu alemannar inn í fjalladalina eftir árið 700 og námu landið. Allt frá byrjun var héraðið eign klaustursins Säckingen (Þýskalandsmegin við Rínarfljót). Síðla á 13. öld eignuðust Habsborgarar héraðið. En það varaði stutt, því 1351 hertóku herir frá Bern og öðrum svissneskum kantónum fjalladalina í Glarus. Strax ári síðar reyndu Habsborgarar að endurheimta Glarus, en voru hraktir til baka. Glarus var þá gerð að eigin kantónu og fékk inngöngu í svissneska sambandið 1352. Síðasta tilraun Habsborgara til að endurheimta Glarus var 1388 en í orrustunni við Näfels sigruðu Svisslendingar miklu stærri her Habsborgara. Það var þó ekki fyrr en 1395 sem Glarus keypti sig lausan frá klaustrinu í Säckingen, en greiddu nunnuklaustrinu þar enn árlegt gjald þar til Frakkar hertóku Sviss í lok 18. aldar.
Á 16. öld bjó siðaskiptamaðurinn Ulrich Zwingli í Glarus og starfaði sem prestur. Siðaskiptin gengu í garð í Glarus 1530 en þó héldust nokkrir bæir kaþólskir. Þetta orsakaði mikla spennu í kantónunni. Stjórn kantónunnar klofnaði, sem og dómsmálin, hermálin og saltverslunin. Allt var gert í lúterskum sið annars vegar og í kaþólskum sið hins vegar. Meira að segja póstþjónustan klofnaði á þennan hátt. Kaþólikkar tóku upp gregoríska tímatalið (sem er í notkun í heiminum í dag) en siðaskiptamenn héldu fast í júlíanska tímatalið. Vandi íbúanna til að virða trú hvers annars leiddi til þess að nornaveiðar héldu áfram þar en síðasta galdraaftaka Evrópu fór fram í Glarus 1782 er Anna Göldi var hálshöggvin. Þessi stórkostlegi tvískiptingur í kantónunni var ekki leystur fyrr en 1836 er Glarus meðtók nýja stjórnarskrá, löngu eftir að Frakkar yfirgáfu landið (1814). Í dag er iðnaður aðalatvinnan í Glarus, enda hefur landbúnaður lengi á erfitt uppdráttar í fjalladölunum. Ferðaþjónusta er enn sem komið er frekar lítil þar.
Sveitarfélög
1. janúar 2011 voru allir bæir í Glarus sameinaðir í þrjú sveitarfélög, þar á meðal höfuðstaðurinn þar sem tæp 6.000 manns búa.
Játvarður 7. Bretlandskonungur
Játvarður 7. (Albert Edward) (9. nóvember 1841 – 6. maí 1910). Játvarður 7. var konungur sameinaðs ríkis Stóra Bretlands og Írlands, breska samveldisins og auk þess keisari Indlands. Játvarður kom til ríkis 1901 eftir móður sína Viktoríu drottningu og hafði þá verið prinsinn af Wales í 60 ár. Játvarður stuðlaði að viðgangi samúðarsambandsins (Entente Cordiale) við Frakka og Rússa gegn Þríveldabandalaginu.
Játvarður giftist dóttur Kristjáns 9. Danakonungs, Alexöndru 10. mars 1863. Hún bar þá titilinn Prinsessa Alexandra Karolína María Karlotta Lovísa Júlía af Slésvík-Holstein-Sonderborg og Glúkksborg. Hún varð eftir það Prinsessa af Wales, og hefur borið þann titil lengst allra. Þau eignuðust sex börn, og þar á meðal George Frederick Ernest Albert sem síðar varð Georg V. Játvarður 7. lést í Buckingham-höll úr alvarlegu berkjukvefi (bronkítis). Á dánarbeði hans kom Prinsinn af Wales (síðar Georg V) og sagði honum að hestur hans „Witch of the Air“ hafði borið sigurorð á Kempton Park-veðreiðarvellinum. Við það svaraði hann: „Það gleður mig mjög“ og voru það andlátsorð hans.
Játvarður 7. var tengdur næstum því hverri einustu kóngafjölskyldu í Evrópu á sínum tíma, aðallega gegnum móður sína og tengdaföður, og var því oft kallaður „frændi Evrópu“.
Tólfta konungsættin
Tólfta konungsættin er í sögu Egyptalands konungsætt sem ríkti á tímum Miðríkisins. Maneþon segir að þessi konungsætt hafi ríkt í Þebu en samtímaáletranir segja frá því að fyrsti konungurinn hafi flutt höfuðborgina til borgarinnar Amenemhat-itj-tawy („Amenemhat drottnari landanna tveggja“) eða Itjtawi þar sem nú er þorpið Lisht.
Richarlison
Richarlison de Andrade er  brasilískur knattspyrnumaður, sem spilar sem spilar fyrir Everton og brasilíska landsliðið.
Tunglfiskur
Þeir nærast einkum á marglyttum, smokkfiskum, krabbadýrum og minni fiskum. Munnur þeirra er líkur goggi sem gerir þeim kleift að brjóta harða skel krabbadýranna.
Tunglfiskar eru eitraðir og hefur sala á þeim verið bönnuð í Evrópulöndum með tilskipun frá 1991.
Kirby (Nintendo)
Kirby hefur verið stjarnan í mörgum leikjum frá HAL Laboratory og hefur einnig verið vinsæl anime persóna undanfarin ár.
Kirby hefur birst í yfir tuttugu leikjum síðan 1992 og á sína eigin teiknimyndaseríu. Kirby serían hefur selst í yfir 30 milljón eintökum um heim allan. Aðalleikir seríunnar eru platform leikir sem fylgja lauslega tímaröðinni sem er sama röð og þeir gefa leikina út. Vanalega byrja þeir á vondum her sem hótar heimilinu hans í Dream Land á plánetunni Pop Star og Kirby reynir að vinna þá.
Kolviðarhóll
Kolviðarhóll er botnurðarhóll, og annar slíkur er á Krossfjöllum, og liggur norðan við þjóðveginn vestan í Hellisheiði. Þar var á 19. og 20. öld frægur áningastaður ferðmanna sem áttu leið yfir heiðina. Þar var síðar reist veglegt steinsteypuhús til að taka á móti ferðamönnum en sem síðar varð skíðaheimili I.R.-inga árið 1938. Starfsemin leið undir lok árið 1952. Síðan urðu húsin á Hólnum spellvirkjum og óheiðarlegum vegfarendum að bráð. Húsin á Kolviðarhóli voru rifin og jöfnuð við jörðu árið 1977. En má sjá votta fyrir tóttum hússins.
Glóðafeykir
thumb|350px|right|Glóðafeykir